cyanic-selkie/wikianc huggingface dataset:
Guy De Saint Cyr
Han spilte i James Bond-filmen License to Kill i 1989.
Kari Gjesteby
Gjesteby er utdannet siviløkonom fra Norges Handelshøyskole (NHH). Hun har hatt en rekke lederverv i statlig forvaltning og statlige foretak og i regjeringsapparatet. Hun var handelsminister i 1981 og justisminister 1990–1992. 21. august 2009 ble Hun riksmekler 2009-2013. Hun ble etterfulgt som riksmekler av Nils Dalseide 1. september 2013.
Hun er datter av Omar Gjesteby og Ingrid Thoresen, og søster av Odd Gjesteby, Arne Kjell Gjesteby (1924–2013) og Anne-Lisbet.
Sunnmørsalpene
Sunnmørsalpene er et begrep som brukes om de alpine fjellområdene rundt Hjørundfjorden i Ørsta, Volda, Stranda og Sykkylven kommuner, med tinder på opp mot 1700 moh. rett opp fra fjorden. Blant kjente fjell i Sunnmørsalpene er Slogen, Kolåstinden, Hornindalsrokken, Skårasalen og Råna.
Ålesund-Sunnmøre Turistforening har tre hytter i området. I Sunnmørsalpene ligger det flere skisentre, først og fremst Strandafjellet, Fjellsetra og Bondalseidet (eller Ørsta Skisenter).
Eklogitt
Eklogitt er en tung bergart med høy massetetthet, der de dominerende mineralene er granat (pyrop-almandin) og pyroksen (omfasitt). Eklogitt finnes i Norge i både Nordfjord og Møre og Romsdal, da ofte sammen med olivinstein, som i Kallskaret naturreservat. Eklogitt er blitt dannet på stort dyp i jordskorpen, dvs ca. 30–80 km nede.
Barkam
Fylket Barkam (kinesisk: 马尔康县 ; pinyin: Mǎ'ěrkāng Xiàn; tibetansk : འབར་ཁམས་ / 'Bar-khams) er en administrativ enhet i det autonome prefektur Ngawa for tibetanere og qiangfolk i provinsen Sichuan i Folkerepublikken Kina. Befolkningen var på 54.735 i 1999.
Kulturminner
Landsbyen Zhuokeji Tusiguan (Zhuokeji tusiguan zhai, 卓克基土司官寨) fra Qing-dynastiets tid og diaolouen i Zhibo (Zhibo diaolou, 直波碉楼) er oppført på Folkerepublikken Kinas liste over kulturminner.
Administrative enheter
Barkam består av tre storkommuner og elleve kommuner:
Ekte frosker
Ekte frosker er en familie av springpadder som har kraftige bakben (springben) med svømmehud, korte forben, glatt, slimet hud med enkelte vorter (kjertler) på ryggsiden, små tenner bare i overkjeven, og baktil todelt tunge, festet forrest i munnen.
Til disse hører de fire norske artene, nemlig buttsnutefrosk, spissnutefrosk, damfrosk og latterfrosk. Ellers er det kjent en rekke andre arter både i Europa, Asia, Afrika og Amerika. I Australia finnes bare en art, australsk skogsfrosk, som holder seg helt nord i landet.
Gruppen er veldig variert når det gjelder størrelse. De fleste artene legger eggene sine i vann og går gjennom et rumpetroll-stadium før de utvikler seg til frosker.
Øresundståg
Øresundtogene trafikkeres med togsettet X31 og går fra Østerport i Danmark til Göteborg, Kalmar og Karlskrona i Sverige. Øresundtog er også ofte brukt som navn på togsettet X31, selv om de noen ganger gått på andre ruter.
Fra starten i 2000 til 2021 kjørte togene til/fra Helsingør. Fra 4. januar 2016 til 4. mai 2017 skulle reisende med Øresundstog fra København og Kastrup Lufthavn gå gjennom en ekstra ID-kontroll i tillegg til den som fra november 2015 finnes på Hyllie stasjon, for å reise til Sverige.
Øresundståg er ett varemerke. Kollektivtransportforvalter er det svenske selskapet Öresundståg AB som eies av 6 regioner i Sverige. Det danske selskapet DSB kjører ikke Øresundståg mer fra 2022.
Aleksandr Zjirov
Aleksandr Vasiljevitsj Zjirov (russisk: Александр Васильевич Жиров; født 12. september 1958 i Dedenovo ved Moskva, død 21. mai 1983) var en russisk alpinist. Zjirov er, sammen med Valerij Tsyganov og Aleksandr Khoroshilov, en av tre mannlige russiske alpinister som har vunnet et renn i verdenscupen.
Fra 1980 til 1982 var Zjirov blant verdens beste slalåm- og storslalåmkjørere. I løpet av sin korte karriere oppnådde han 23 plasseringer blant de 10 beste. De sterkeste plasseringene oppnådde han i mars 1981, da han vant fire renn i løpet av to uker.
I sammendraget i verdenscupen kom han sesongen 1980/81 på tredjeplass bak Phil Mahre og Ingemar Stenmark, den beste plasseringen noensinne av en russisk alpinist.
Zjirov deltok bare i ett OL, under 1980 i Lake Placid ble han nummrer ni i storslalåm. Under VM 1982 i Schladming ble han nummer 13 i slalåm.
Zjirov omkom i en bilulykke i mai 1983, bare 24 år gammel.
Ole-Hermann Gudim Lundberg
Ole-Hermann Gudim Lundberg (født 16. juli 1964), er en norsk regissør og skuespiller fra Fredrikstad.
I 1986 var han gründer av Fredrikstad Barne- og Ungdomsteater, og i 2007 startet han «Plankebyen Ungdomsteater». I 2008 startet han «Sceneteppe Ung Kultur», en sammenslutning av etablerte barne- og ungdoms-teatre i Fredrikstad. Han har vært kunstnerisk leder for de aller fleste oppsetningene til Fredrikstad Barne- og Ungdomsteater (som blant annet «Oliver», «Olsenbanden på Sirkus», «Olsenbanden på Rockern», «Jungelboken», «Pinocchio», «Sjørøverøya», «Ronja Røverdatter m.m».
I 1995 spilte han rollen som Pysa pirat i forestillingene om Kaptein Sabeltann
Som regissør har han flere titals større produksjoner bak seg. men arbeider mest med store musikkteater-produksjoner og historiske spel i Brottet Amfi på Hvaler med "Frihets-spranget", "Brottsjø", "Musikal-komedien Jeppe", "Midtsommernatts Drøm", og "Sommer-drømmen".
Johannes’ hemmelige bok
Johannes' hemmelige bok eller Johannes-apokryfeen er et gnostisk skrift fra 100-tallet.
Ole-Hermann Gudim Lundberg
Ole-Hermann Gudim Lundberg er medlem i Norsk Sceneinstruktørforening og samarbeider med Svein Gundersen (1949) (komponist) og Hans-Petter Thøgersen (dramatiker).
I tillegg til å være produsent og sceneinstruktør benyttes han også som skuespiller i alt fra farser, revyer, teater, musikaler, events, film og TV.
Johannes’ hemmelige bok
I Johannes' hemmelige bok skildres et dualistisk gudehierarki hvor Faderen er den høyeste. Han skaper, gjennom sin Tanke (Moderen/Barbelo) en verden av guddommelige vesener, eoner. Av disse er Sønnen den fremste, og Sofia (Visdommen) den laveste. Det er Sofia som, uten Faderens samtykke og uten den høyere mannlige medvirkning, skaper et misfoster kalt Jaldabaoth, en karikatur av Jahve. Jaldabaoth blir deretter verdens skaper, og fanger sjelelige mennesker i jordiske kropper.
Et skrift med samme navn blir omtalt i Irenaeus' verk Adversus Haereses – «Mot kjetterne» – fra 185, og dersom det er det samme skriftet må det altså være eldre enn dette. Det er kjent i fire ulike varianter, to korte og to lange, deriblant tre versjoner blant Nag Hammadi-skriftene. Alle disse versjonene er fra 300-tallet, og er koptiske oversettelser av en opprinnelig gresk tekst. At det fantes hele tre eksemplarer i Nag Hammadi-samlingen er et indisium på tekstens betydning. Teksten er gjengitt på norsk i samlingen Gnostiske skrifter, 2002.
Kloksacillin
Kloksacillin er et β-laktamase-resistent penicillin-antibiotium. Kloksacillin er effektivt mot grampositive aerobe og anaerobe bakterier, spesielt stafylokokker, uansett om de er penicillinaseproduserende eller ikke. Kloksacillin finnes både som tabletter (Ekvacillin, Recip) og som pulver til infusjonsvæske (Cloxacillin, ACS Dobfar Generics), og brukes ved infeksjoner med stafylokokker som produserer enzymet penicillinase. Eksempler er sårinfeksjoner, abscesser, osteomyelitt og sepsis.
Partidul Național Țărănesc Creștin Democrat
Partidul Național Țărănesc Creștin Democrat («Det kristeligdemokratiske nasjonale bondepartiet», PNȚCD) er et politisk parti i Romania. Det moderne parti blei stifta efter den rumenske revolusjonen i 1989 men anser seg som en fortsettelse av Iuliu Manius Nasjonale bondeparti (PNȚ) som blei forbudt i 1947.
PNȚCD har blant annet som mål å gjeninnføre monarkiet. Familie, skole, kirke og forbud mot abort preger partiets profil.
Partiet var medlem av Det europeiske folkepartiet mellom 1987 og 2017, da det ble ekskludert.
Svein Erik Bakke
Svein Erik Bakke (1947–2006), populært kalt «Vaske-Bakke», var en norsk finansmann.
Bakke vokste opp på Sørum på Romerike. Som 17-åring begynte det tidligere mobbeofferet å arbeide med renhold, og han «vasket seg opp» inntil hans renholdsselskap, Viking-gruppen, hadde over 750 ansatte og et overskudd på mellom 60 og 70 millioner i 2000. Bakke dreide etterhvert virksomheten over på eiendomsinvesteringer, og bidro sterkt til Trysils fremvekst som vintersportssted og hytteby.
Sommeren 2001 solgte Bakke seg ut av Viking-gruppen for å dekke gjeld han hadde pådratt seg gjennom blant annet valutaspekulasjon. En dyp depresjon førte til at han lille julaften samme år forsøkte å ta sitt liv. Bakke fortalte siden åpent om dette i media.
De siste årene av sitt liv drev Bakke med valutaspekulasjon og planlegging av et stort eiendomsprosjekt i Natal i Brasil. Høsten 2005 solgte han sin villa på Bygdøy i Oslo til staten, da Stoltenberg-regjeringen tilbød 30 millioner for eiendommen, slik at stranden kunne gjøres tilgjengelig for allmennheten.
Bakke ble funnet død i sin leilighet på Frogner i Oslo 21. november 2006. Han etterlot seg sin forlovede og to voksne barn fra det første av sine to ekteskap.
Bret Hart
Bret Sergeant Hart (født 2. juli 1957 i Calgary, Alberta), også kjent som Bret «The Hitman» Hart, er en tidligere fribryter i World Wrestling Federation (senere World Wrestling Entertainment) og World Championship Wrestling. Han er tatt opp i begge forbundenes Hall of Fame.
Den 4. januar 2010 var han også gjestevert på WWE Monday Night Raw. Den 17. mai 2010 vant han U.S Championship for femte gang. Han slo The Miz med god hjelp av The Hart Dynasty. Miz hadde Jericho, William Regal og Koslov på sin side. Fra 2010, ble Hart utropt av sjefen av WWE til General Manager for RAW.
Agrarsosialisme
Agrarsosialisme er en sosioøkonomisk politisk bevegelse som vil kombinere en agrarsk levemåte med sosialistisk (eller semi-sosialistisk) økonomisk politikk.
Når det blir sammenlignet til det vanlige sosialistiske systemene, som vanligvis er urban/industriell (ofte fokusert på sentralisering og en enkel stat), internasjonalt orientert, og mer progressiv/liberal i forhold til sosial orientering, og mange agrarsosialistiske bevegelser ble ofte mer rurale (med fokus på desentralisering og mindre regjeringer), med mer fokus på det lokale, samt at de var mer tradisjonelle/konservative.
Et moderne eksempel på et agrarisk politisk parti med sosialistiske tendenser er det tidligere Russlands Agrarparti, og det nåværende National Party of Australia.
Agrarkommunisme
Noen former av kommunisme har vært mer agrarske, fokusert mer på landbruk, en industrielle.
For eksempel kan man si at Mao Zedongs syn, at bøndene var den ekte revolusjonære styrken i et moderne samfunn (et viktig aspekt i den Maoistiske teorien), kan beskrives som en agrarsosialistisk filosofi.
Orvar Thorsrud
Orvar Thorsrud (født 7. oktober 1892, død 28. desember 1924) var en norsk maler og tegner. Det er for en stor del ukjent hva slags formell utdanning han fikk, selv om det er kjent at han reiste til Oslo for undervisning.
I perioden 1910 til 1912 studerer han ved Christiania Malerskole og det er kjent at han leverer malerier til Høstutstillingen men det er usikkert om han ble antatt. På skisser han har etterlatt seg er det stadig et motiv som dukker opp, frosken i eventyret som trår og trår for å få en smørkladd i en rømmebolle.
Av hans mest kjente malerier er portrettet av Aasmund Olavsson Vinje som henger i Vinjestova på Eidsbugarden. Hans tegninger er gjort kjent gjennom illustrasjoner til Mikkjel Fønhus sine artikler og historier i blader og magasiner.
Han kjøpte og drev gården Sessrud på Veme i Ytre Soknedalen og drev denne så lenge han klarte, selv om det fremgår av hans korrespondanse at han bare er måtelig interessert i gårdsarbeid.
Holters korforening
Holters korforening ble stiftet i 1897 av dirigenten og komponisten Iver Holter og ledet av Holter selv til 1920. Blant de etterfølgende dirigenter var Eyvind Alnæs fra 1920 til 1931, Leif Halvorsen fra mai 1931 til 1958, Rolf Karlsen fra 1958 og Arnfinn Øien fra 1960.
Auchterarder
Auchterarder (skotsk-gælisk: Uachdar Ardair i betydningen «Øvre Høylandet») er en liten by (town) i regionen Perth and Kinross i Skottland. Den er lokalisert nord for Ochil Hills, og er kjent for det berømte luksushotellet Gleneagles Hotel med dens mange førsteklasses golfbaner. Det fem stjernes hotellet var arrangørsted for G8-møtet i 2005. Byens nær 2,5 km lange hovedgate har gitt Auchterarder dens populære tilnavn «The Lang Toun» (Den lange by). I henhold til folketellingen i 2011 hadde byen en befolkning på 4 444 innbyggere, beregnet til 4 630 i 2014.
I middelalderen var Auchterarder den viktigste bosetningen i Strathearn. Festningen Auchterarder Castle, som nå er i ruiner, ligger nord for byen og det hevdes at den ble benyttet av Malcolm III av Skottland som et sete for jakt på siste halvdel av 1000-tallet. Deler av de tidligere 5,5 meter høye murene i vest og sør, og av borgtårnet er hva som gjenstår. Festningsgravene har blitt ødelagt av moderne landskapsbehandling.
Tidligere verdensmester i snooker, Stephen Hendry, kommer fra Auchterarder.
Leavesden Film Studios
Leavesden Film Studios er et britisk filmstudio i Hertfordshire. Det holder til i Rolls-Royces gamle fabrikk på Leavesden Aerodrome, rett utenfor Watford.
Brunskogsnegl
Brunskogsnegl (Arion vulgaris) er et bløtdyr som tilhører de landlevende lungesneglene i familien skogsnegler. Arten er en nakensnegl og mangler synlig skall. I Norge er den en uønsket invaderende art som i Fremmedartslista 2018 er kategorisert som svært høy risiko på grunn av stort invasjonspotensial og middels økologisk effekt.
Leavesden Film Studios
Studioet er et av de få i landet som kan håndtere store produksjoner.
Brunskogsnegl
Etymologi
Brunskogsneglen ble i en periode forvekslet med iberiaskogsnegl (Arion lusitanicus) i Norge, en art som opprinnelig kommer fra Portugal. Vitenskapelige undersøkelser antyder imidlertid at den plagsomme sneglen tilhører arten A. vulgaris. Denne skiller seg fra A. lusitanicus blant annet gjennom antallet kromosomer og forskjeller i de indre kjønnsorganene. Masseforekomstene av snegler i Danmark og Storbritannia tilhører også trolig arten A. vulgaris.
Leavesden Film Studios
Den første filmen som ble spilt inn der var James Bond-filmen GoldenEye. Seriens vanlige innspillingssted, Pinewood Studios, hadde blitt booket til andre prosjekter, og fabrikken ble tømt og bygget om til et filmstudio. Prosessen er vist i ekstramaterialet på 2006-utgaven av DVD-versjonen av GoldenEye.
Brunskogsnegl
Etymologi
Artens offisielle norske navn er fra mars 2011 brunskogsnegl.
Leavesden Film Studios
Filmene om Harry Potter har også blitt spilt inn der.
Brunskogsnegl
Europeisk utbredelse
Brunskogsnegl stammer trolig fra sørvestlige strøk i Europa, kanskje Spania eller Frankrike. Akkurat hvor arten oppsto er imidlertid uklart. Fra disse områdene har arten siden spredt seg til mesteparten av Vest-Europa, Sentral-Europa og Nord-Europa (inkludert Skandinavia). Spredningen har også nådd visse deler av Sør-Europa og Øst-Europa. I USA ble den oppdaget første gang i 1998, men den regnes ikke som etablert der.
Norsk utbredelse
Brunskogsneglen kom til Norge rundt 1988 og har siden spredd seg til alle landets fylker, unntatt Finnmark. Arten ble trolig utilsiktet innført hit med blomster og jord, kanskje importert fra Nederland. Den ble først registrert på tre ulike steder, i Langesund og Kjøkøy i Sørøst-Norge, i Molde i Nordvest-Norge, og på Stord i Vest-Norge. Rundt 2012 var sneglen spredd til 192 av 429 norske kommuner.
Selv om brunskogsneglen er en ganske hurtig snegl til snegl å være, har spredningen gått atskillig raskere enn det arten ville klart ved egen hjelp. Den hurtige spredningen antyder derfor på at egg og kanskje voksne individer har blitt distribuert med jord og levende plantemateriale, kanskje spesielt til plantesentre, som siden har fungert som lokale spredesentre for arten.
Forhenværende landbruks- og matminister Terje Riis-Johansen erklærte på en konferanse 24. april at 2008 skulle være Det nasjonale dugnadsåret for bekjempelse av brunskogsnegl.
Beskrivelse
Brunskogsneglen er en stor og kraftig snegle. Den blir 7–15 cm lang. Den er relativt jevnt brun med et mørkere hode og svakt rødaktig sålekant. Undersiden av sålen er gråbrun eller sølefarget. Den kan skilles fra andre lignende snegler i Norge, som har en lysere såle, nesten hvit. Slimet er ganske kraftig gult, dette ser man tydelig hvis man avliver sneglen i varmt vann.
Brunskogsnegl har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier. De har en kappehule som er en del av åndedrettet til sneglen, og den fungerer som en lunge. På en uforstyrret snegl kan en lett se åpningen til kappehulen som et hull, normalt på høyre siden av kappen. Alle skogsnegler har åndehullet foran midten av kappa. Den kan ligne på enkelte arter i familien kjølsnegler (Limacidae), men disse  har åndehullet bak midten av kappa og en kjøl på den bakre delen av kroppen.
Atferd
Brunskogsneglen finnes på fuktige steder med skygge. Den er aktiv om natten når luftfuktigheten er høyere. Om dagen hviler den ofte under steiner eller i tett vegetasjon. Om været blir for tørt og varmt, lukker den åpningen til kappehulen mest mulig, for å spare på fuktigheten. Selv om den som andre snegler trives best om natten, kan den også sees om dagen i fuktig vær. Brunskogsneglen foretrekker åpne landskap. Overvintringen skjer ofte i komposthauger, steinhauger eller jordhuler.
Som de øvrige skogsnegl-artene lever den i første rekke av levende planter og hageavfall, men kan også spise åtsler, særlig av døde artsfrender. Dør en brunskogsnegl, tar det gjerne ikke lang tid før andre brunskogsnegler kommer og begynner å spise av den.
Brunskogsneglen er en uvanlig lite aggressiv art, og størrelsen på territorier og leveområdet justeres med bestandtetthetene. I motsetning til svartskogsnegl ser ikke brunskogsneglen ut til å ha noen øvre grense for hvor tette bestander den vil tolerere. Dette er noe av bakgrunnen for at brunskogsneglen i motsetning til andre skogsnegler kan ha masseforekomster om næringstilgangen er god nok.
Forplantning og livssyklus
Brunskogsneglen er hermafroditt (tvekjønnet). For å kunne legge egg kreves allikevel to snegler, som under paringen, befrukter hverandre. Den parer seg sannsynligvis også med den vanlige svarte skogsneglen (Arion ater) og danner hybrider med mange fargenyanser fra lys brun til svart. Brunskogsneglen kan legge opptil 400 egg, i grupper på 20-30 egg. Eggene legges på skyggefulle fuktige steder under mose og kvist, i juli og august. Etter en–to uker klekkes eggene. De nyklekkete sneglene ser ut som miniatyrer av de voksne individene. Utviklingstiden til et voksent individ kan variere, men mellom seks og sju måneder er vanlig. De nye sneglene er kjønnsmodne etter fire–fem uker.
Når høsten og kulden kommer, vil eldre individer dø. Egg og unge individer overlever på frostfrie steder nede i jord, under steiner, i hule trestammer, komposthauger eller liknende. De våkner vanligvis opp igjen i mars og april.
Bekjempelse
Brunskogsneglen har en stor forplantningsevne og er blitt en stor plage for hageeiere. I sine opprinnelige leveområder holdes bestanden nede av tørke og parasitter, men det relativt mye fuktigere klimaet i Norge og mangel på dyrets naturlige fiender gjør at Norge opplever masseforekomster. Det er ikke uvanlig å se et titalls individer eller fler innenfor en kvadratmeter. Det er sett betydelig nedgang i antallet snegler i hager der grevlinger er observert. Hageeiere kan også ha god hjelp av piggsvin, som fortrinnsvis spiser brunskogsneglene mens de er små. Mange bekjemper voksne brunskogsnegler ved å håndplukke dem i hagen og senere avlive sneglene enten ved å legge dem i glovarmt vann eller rett i fryseren. Etterpå kan man grave dem ned i hagen hvor de blir til ny jord. Enda bedre er å dele dem i to med en spade eller saks og å deretter la dem ligge. Kort deretter vil andre snegler komme til åteplassen hvor også de kan drepes med samme metoder. Denne metodikk er betydelig mindre arbeidskrevende enn å håndplukke for å deretter avlive i separate operasjoner.
Det forskes nå på hvordan sneglens utbredelse kan hindres. Regjeringen har tidligere bevilget penger til et samarbeidsprosjekt mellom Bioforsk og Universitetet i Bergen for å finne fram til forebyggende og direkte tiltak mot "mordersneglene". Samarbeidet og bevilgningene trappes nå opp til også å gjelde Mattilsynet, Norsk Gartnerforbund og Hageselskapet.
Sneglen gjør også skade innenfor landbruket ettersom den er giftig. I Sverige spekuleres det i hvorvidt brunskogsnelger i foret kan ha forårsaket sterilitet hos kyr I 2015 vedtok EU-landene å innføre en strengere bekjempelse av brunskogsnegl sammen med andre arter som truer økosystemet.
Nemaslug
Preparatet Nemaslug inneholder rundormer (nematoder) som fungerer som en parasitt på små brunskogsnegler. Parasitten trenger inn under kappen på sneglen og skiller ut en bakterie. Dette medfører at sneglen slutter å spise innen et par dager og dør deretter etter to til fire uker. Preparatet er mest effektiv mot yngre snegler. Bioforsk testet Nemaslug over en tremåneders periode, og klarte da ikke å påvise at det hadde noen virkning på voksne brunskogssnegler.
Ernest Lespinasse
Ernest Lespinasse (født 20. oktober 1897, død 22. november 1927) var en fransk sportsutøver som deltok under de olympiske leker 1920 i Antwerpen. Lespinasse vant en olympisk bronsemedalje i turn under sommer-OL 1920 i Antwerpen. Han var med på det franske laget som kom på tredjeplass i lagkonkurransen i mangekamp med bak Italia og Belgia. Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920
Brunskogsnegl
Nemaslug
En metode for bekjempelse av brunskogsneglen ved bruk av rundormer er å samle inn en stor mengde med snegler fra hagen, gjerne i samarbeid i hele boligområdet. Nemaslug løses opp i lunkent vann i en bøtte, 1 pakke rekker til ca. 50 liter vann. De innsamlede sneglene drepes (klippes i to med en vanlig saks) og dyppes i Nemaslug-oppløsningen i et dørslag (sil). Sneglerestene legges ut som åte på skyggefulle steder og der snegler ellers trives. Den resterende Nemaslug-oppløsningen som er igjen i bøtta tømmes over sneglerestene. Etterhvert vil friske snegler kjenne lukten og spise restene av sine artsfrender, de blir selv smittet og dør – og blir i neste runde spist av andre, friske snegler som også blir syke og dør.
Øl
Snegler tiltrekkes generelt av øl, de liker den sterke duften. Amerikanske studier viser at mørkt øl fungerer bedre enn lyst. Man kan fylle noen centimeter øl på en vanlig isboks og grave den ned. Isboksen må ha lokk på, for å hindre regnvann i å trenge inn. For at sneglen skal finne veien inn må man derfor skjære ned kantene på alle fire sider, men la selve hjørnene få beholde sin opprinnelige høyde. Etter at øl og lokk er på plass, plasserer man boksen slik at langsidene ligger helt i plan med bakken, mens hjørnene og lokket altså stikker noe opp. Boksen tømmes et par ganger i døgnet.
Kombinasjoner
Det å bekjempe brunskogssneglen helt, er sannsynligvis umulig. Vil man begrense invasjonen i en hage, og verne avlingen i en kjøkkenhage der man har lite kontroll over tilliggende områder, er som oftest en kombinasjon av flere tiltak nødvendige. Disse kan bestå av barrierer (Snailrail), gift i "sneglebarer" (f.eks. Ferramol inne i Snailrail), og feller av ulike utførelser. Plukking av snegler som allerede er inne i området er også viktig.
Denne metoden gjør at man kan skjerme mot områder sneglene kommer fra, og lede dem til feller med for eksempel øl eller gjæret appelsinjuice. Hvis man også samtidig har Ferramol inne i skinnene, får man en ekstra virkning i form av forgiftning. Fordelen med denne tredelte metoden, er at man slipper å passe på å plukke snegler hver gang bakken er fuktig, og at kjøkkenhagen ikke blir infisert i løpet av en ubevoktet natt. Fellene må tømmes og rengjøres ca en gang i uka, eller ved behov.
Snegleresistente planter
Man kan anlegge hager som sneglene ikke liker som et ledd i bekjempelsen. Ettersom sneglene er avhengige av mye fuktighet for å trives, kan man anlegge en hage som tørker raskt ut etter regnvær. Et forskningsprosjekt ved Bioforsk Plantehelse viser at en kan forvente å bli kvitt omtrent en fjerdedel av sneglebestanden gjennom et slikt tiltak. Poenget er å gjøre hagen lys og luftig ved blant annet å klippe vekk de nederste greinene på busker og trær, begrense seg til punktvanning (ikke spreder) om morgenen, holde plenen kortklipt og å holde hagen ryddig. Selv om sneglene er ganske altetende, er det visse planter og vekster som de ikke liker. Dette er for eksempel aromatiske planter, kryddervekster og busker, inkludert bærbusker. Andre planter som sneglene ikke liker er
Brunskogsneglen er imidlertid glad i såkalte myke sommerblomster, slik som margeritter og ringblom, samt det meste i grønnsakshagen.
Stor kjølsnegl
Sneglearten boakjølsnegl er en annen stor nakensnegl som hovedsakelig er et rovdyr og lever av andre snegler og invertebrater. Den er svært aggressiv mot brunskogsnegl, og undersøkelser tyder på at den kan drepe eller fordrive den der de to kommer i kontakt. En undersøkelse i Oslo-området tyder på at stor boakjølsnegl på sikt vil fortrenge brunskogsnegl, eller hindre dem i å etablere seg. Andre observasjoner tyder på at disse artene også kan leve side om side i en del lokaliteter.
Føringatíðindi
Føringatíðindi («Færøyingetidende») var en færøysk avis. Den utkom fra januar 1890 til desember 1901, og igjen fra januar til februar 1906. Avisen var organ for foreningen Føringafelag, og var den første avisen skrevet på færøysk.
Den lengstfungerende redaktøren, Rasmus Effersøe, var en av de ledende menn i den færøyske selvstyrekampen i sin generasjon, og var en av innbyderne til Julemøtet i 1888. Redaktør i den korte perioden i 1906, Andrias Christian Evensen, var blant de første til å utbre færøysk som undervisnings- og kirkespråk.
Vincent Kompany
Vincent Jean Mpoy Kompany (født 10. april 1986) er en belgisk fotballtrener og tidligere fotballspiller som er manager for den engelske klubben.
RSC Anderlecht
Kompany vant flere personlige priser i Belgia da han spilte for Anderlecht. Han var hele tiden ettertraktet av store klubber som Liverpool, Manchester United og Chelsea FC. Kompany uttalte senere at han takket nei til London-klubben, fordi han anså dem for å være en «fabrikk». I den andre halvdelen av sesongen 2005-06, skadet Kompany skulderen sin, og bestemte seg for en operasjon, selv om dette ville innebære at han mistet flere måneder av sesongen. At Kompany dro til Frankrike og Lyon for sin operasjon forsterket et rykte om at Kompany var på vei til Olympique lyonnais.
Hamburger SV
Den 9. juni 2006 ble det kjent at Kompany var kjøpt av HSV for en overganssum på £8.0 millioner for å erstatte landsmannen Daniel Van Buyten. Han spilte seks kamper for Bundesliga-laget før en skade på akilles i november satte han utenfor for resten av sesongen. Rykter sommeren 2007 fortalte at Liverpool FC igjen var interessert i å kjøpe Kompany.
Manchester City
Den 22. august 2008 ble det klart at Kompany ble solgt til Manchester City, der han signerte en fireårs kontrakt.
Landslagsspill
Kompany var med i Beijing-OL for, men da Hamburg kom med en trussel om rettslige skritt mot det belgiske fotballforbundet, fordi Kompany ikke ville reise hjem til sitt tyske klubblag, ble han sendt tilbake til Tyskland. Han var derfor ikke med på Belgias bronsefinaletap mot. Kompany var i den belgiske troppen til VM i fotball 2014 i Brasil og som del av s tropp til VM i fotball 2018 i Russland.
Georgios Papandreou (den yngre)
Fra 1999 til 2004 var Papandreou utenriksminister i Hellas. Siden februar 2004 har han vært partileder for PASOK og i 2006 ble han valgt til leder i Sosialistinternasjonalen.
Biografi
Georgios A. Papandreou er sønn av Andreas Papandreou og barnebarn av Georgios Papandreou, begge tidligere statsledere. Han ble født i Saint Paul i Minnesota i USA mens faren hadde en stilling ved universitetet der. Han gikk senere på skole i Toronto i Canada og har utdannelse fra Amherst College, Stockholms universitet, London School of Economics og Harvard University.
Jiuzhaigou
Jiuzhaigou (kinesisk: 九寨沟县; pinyin: Jiǔzhàigōu Xiàn) er et fylket i det autonome prefektur Ngawa for tibetanere og qiangfolk i provinsen Sichuan i Folkerepublikken Kina.
Fylket het tidligere Nanping (南坪县), det fikk sitt nye navn i 1998 og det viser til Jiuzhaigoudalen som ligger innen fylket.
Administrative enheter
Storkommuner: Kommuner:
Émile Martel
Émile Martel (født 7. januar 1898, død 1951) var en fransk sportsutøver som deltok under de olympiske leker 1920 i Antwerpen.
Martel vant en olympisk bronsemedalje i turn under sommer-OL 1920 i Antwerpen. Han var med på det franske laget som kom på tredjeplass i lagkonkurransen i mangekamp med bak Italia og Belgia. Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920
Fear Factor
Fear Factor er et amerikansk gameshow som gikk på NBC fra 2001 til 2006 og igjen fra 2011 til 2012, samt 2017 til 2018. Fear Factor er et program hvor deltakerne blir satt på ekstreme prøver, der de måtte konkurrere mot hverandre og sin egen frykt. Konseptet ble skapt av det nederlandske TV-selskapet Endemol. Det opprinnelige programmet het Now or Newerland. Programmet ble meget populært i USA og hadde et seersnitt på 11,5 millioner seere i perioden 2001 til 2006.
Konseptet ble solgt til en rekke land. Blant annet så ble en egen norsk versjon sendt på TV3 i 2002.
Tysso (Odda)
Tysso er ei elv i Ullensvang kommune i Vestland. Den har utspring på de vestlige delene av Hardangervidda og renner mot vest via Ringedalsvatnet og munner ut i Sørfjorden ved Tyssedal. Den har en total lengde på 33,2 km og et nedbørfelt på 389,27 km². Den naturlige middelvannføringen ved munningen er 29,0 m³/s.
Elva er sterkt utbygd til kraftproduksjon. I 1908 ble Tyssedal kraftanlegg (Tysso I) åpnet, og det er senere bygget i alt åtte kraftanlegg i vassdraget, hvorav de største er Oksla og Tysso II. Det sistnevnte kraftverket medførte blant annet at to av Norges høyeste og mest kjente fossefall, Ringedalsfossen og Tyssestrengene, ble tørrlagt.
There Is a Life in a Look
Erik Nyström oversatte den til svensk i 1875 under tittelen «Et blick på den korsfäste livet dig ger».
Tysso (Odda)
Det gamle kraftanlegget Tysso I er nå fredet, og inngår som en del av Kraftmuseet (Norsk Vasskraft- og Industristadmuseum).
There Is a Life in a Look
Norsk versjon
Den norske tittelen er «Det er liv i et blikk».
Sébastien Loeb
Sébastien Loeb (født 26. februar 1974 i Haguenau i Frankrike) er en fransk rallyfører, og ni ganger verdensmester, som kjører for Ford i WRC. Han holder en rekke rekorder innenfor WRC, inkludert flest VM-titler med ni, og flest enkeltseire med 80. Han har også vunnet Race of Champions tre ganger (2003, 2005 og 2008) og tok en 2.-plass under 24-timersløpet på Le Mans i 2006. Loeb har i løpet av sin WRC-karriere tatt del i 18 WRC-titler, ni førertitler og ti konstruktørtitler. Han vant også X Games i rallycross i 2012. Fra 2016 til 2018 kjørte han VM i rallycross.
Tidlig karriere
Loeb debuterte i 1996 og deltok for første gang i VM i 1999. I 2003, Loebs første fulle rally-sesong, oppnådde han bedre resultater enn stallkameratene Colin McRae og Carlos Sainz, begge tidligere verdensmestre. Tittelen det året gikk derimot til nordmannen Petter Solberg, mens Loeb endte på en 2. plass i sammendraget. Dette hang sammen med at han i årets siste løp, Rally Storbritannia, ikke fikk lov til å presse Solberg ettersom Citroën ville sikre sin plass i konstruktørmesterskapet, noe de også gjorde.
2005
I 2005 forsvarte Loeb tittelen med stor overbevisning etter at han dro fra alle utfordrere, hovedsakelig Solberg og Marcus Grönholm, ved å vinne seks løp på rad i midtsesongen. Med dette satte han ny rekord i antall seire på rad. Den tidligere rekorden tilhørte Timo Salonen med fire. Han vant alt i alt 10 løp i løpet av sesongen, enda en rekord. Han satte også en uslåelig rekord når han vant alle etappene i et rally, Rally Frankrike 2005.
2006
I 2006 trappet Citroën ned fabrikkstøtten, ettersom de skulle utvikle den nye Citroën C4 i forkant av 2007-sesongen. Han kjørte derfor for privat-teamet Kronos Total Citroën. Dette hindret ikke Loeb i å ta sin tredje strake tittel, til tross for at han måtte stå over de siste fire rundene grunnet brukket arm, etter en terrengsykkel-ulykke. Han vant til slutt VM ett poeng foran Grönholm, etter at Grönholm mistet sjansen når han ble nr. 5 i Rally Australia. Loeb vant åtte av de 12 løpene han kjørte, og tok andreplass i de resterende fire.
2007
Etter tre sesonger hvor han dominerte feltet ble 2007-sesongen en større utfordring. Marcus Grönholm, som mot slutten av sesongen annonserte at han ville legge opp ved sesongslutt, ga Loeb kamp helt til døra, men igjen gikk Loeb triumferende ut av sesongen. Han vant dermed sitt fjerde strake førermesterskap, hans første uten sin trofaste Citroën Xsara, men nå bak rattet til en Citroën C4. Han vant åtte løp på vei mot tittelen.
2008
Nå som Grönholm var borte og Solberg fortsatt befant seg i en trøblende Subaru Impreza, var det Grönholms arvtager i Ford, Mikko Hirvonen som viste seg å være Loebs største trussel mot en femte strake tittel. Tidlig i sesongen byttet de to på å lede førermesterskapet, men etter at Loeb ble den fjerde ikke-skandinavier til å vinne Rally Finland var det igjen Loeb som kom endte på toppen. Loeb vant seks av de syv resterende løpene etter Finland, og vant til slutt tittelen med 19 poeng ned til Hirvonen. Alt i alt vant han 11 løp, noe som gjorde at han forbedret rekorden, som allerede var hans fra 2005.
2009
2009-sesongen begynte med at Loeb dominerte konkurransen og tok fem strake seire fra sesongstart til og med Rally Argentina. Midtsesongen var derimot veldig trøblete for Loeb, og han gikk fem løp uten seier, hans lengste tørke siden sensesongen 2004, og mistet ledelsen i sammendraget til Hirvonen etter Rally Polen. Med to løp igjen lå Loeb fem poeng bak Hirvonen i sammendraget, men minsket forspranget ned til ett poeng etter å ha vunnet Rally Spania. Med ett rally igjen, Rally Storbritannia, sto vinnerkampen mellom Loeb og Hirvonen. Loeb viste rutine og ledet fra start til slutt, og vant både rallyet, hans syvende for sesongen og hans sjette strake førertittel.
2010
Et nytt tiår, samme verdensmester. 2010-sesongen var igjen Loebs. I en sesong hvor hans rival de to foregående årene, Mikko Hirvonen, bleknet tidlig, var det Hirvonens stallkamerat og landsmann, Jari-Matti Latvala, som skulle bli nærmeste utfordrer. Allikevel vant Loeb VM komfortabelt med 105 poeng, men nå med nytt poengsystem. Til tross for lite konkurranse for sammenlagttittelen denne sesongen, skulle dette vise seg å være det ordentlige gjennombruddet til fremadstormende navnebror, stallkamerat og landsmann, Sébastien Ogier, som flere så på som den som endelig kunne bryte seiersrekken til Loeb. Dette ble også hans siste sesong med en C4, ettersom det kom en ny generasjon WRC-biler sesongen etter, og Citroën satset på sin DS3.
2011
Loeb gikk inn i siste runde med en ledelse på åtte poeng, noe han raskt kunne miste hvis Hirvonen plasserte seg bedre enn Loeb i løpet. Med tanke på introduksjonen av Power Stage i WRC, en etappe i hvert rally hvor det blir delt ut 3, 2 og 1 bonuspoeng til topp tre på etappen, ofte løpets siste, var det ekstra jevnt. Ogier hadde også matematisk sett mulighet til å vinne tittelen, og hadde en god sjanse ettersom både Loeb og Hirvonen brøt rallyet. Ogier måtte da ha vunnet både rallyet og Power Stage, noe han ikke maktet med kun en 11. plass og tre Power Stage-poeng. Med dette resultatet vant Loeb sin åttende strake tittel, sin første i Citroën DS3. Han vant fem løp på vei mot tittelen.
2012
Etter dramatikken med Ogier i 2011, erstattet Citroën han med Loebs største utfordrer de siste sesongene, Mikko Hirvonen. Ogier flyttet til Volkswagen og kjørte VM i en Škoda, som ikke var av øverste WRC-klasse, mens han hjalp det tyske merket med å utvikle deres Polo, som skulle komme til å dominere sporten i årene fremover. Igjen skulle Hirvonen vise seg å være nærmeste konkurrent for Loeb, men var ikke like nærme som forhenværende år, og Loeb vant komfortabelt VM 57 poeng foran stallkamerat Hirvonen. Han tok med seg hele ni seire i 2012 og vant altså sin niende strake VM-tittel.
Nedtrappingen
Mot slutten av 2012-sesongen annonserte Loeb at han ikke lenger ville kjøre WRC på fulltid, og at han kom til å kun kjøre et par runder året etter. Til tross for dette lå han på 2. plass i sammendraget for førere etter Rally Argentina, som han vant, selv om han kun hadde kjørt tre av de første fem løpene. Han kjørte så kun ett løp til i sesongen, og endte til slutt på 8. plass i sammendraget. Han abdiserte dermed vinnertronen til tidligere stallkamerat, landsmann og navnebror Sébastien Ogier, som sammen med Volkswagen tok seieren.
2015
I 2015 var Loeb tilbake bak rattet på en Citroën i WRC-sammenheng for første gang siden Rally Frankrike 2013. Han kjørte kun Rally Monte-Carlo, og var ikke ute etter å returnere til WRC på fulltid. Han sa også at en av grunnene til at han returnerte var at Citroën spurte han.
Norsk Lovtidend
Hvis ikke tidspunktet er angitt, trer en lov eller forskrift i kraft én måned etter den dag da den er blitt kunngjort i Norsk Lovtidend, jf. lov om Norsk Lovtidend m.v. § 3. Det er i moderne tid meget sjelden at ikrafttredelsestidspunktet ikke er angitt i loven eller forskriften.
Sébastien Loeb
2018
Etter at Citroën trøblet mye i 2017-sesongen, den første med en ny generasjon WRC-biler, trengte de igjen Loebs hjelp. Han testet bilen deres mye mellom 2017- og 2018-sesongen og kjørte både i Mexico og Frankrike på våren. I Mexico ledet han helt til en punktering i lederposisjon på den andre dag. I Frankrike krasjet han ut allerede på andre etappe. På høsten kjørte han Rally Spania, hvor han sensasjonelt vant i en underpresterende bil, hele fem år etter han kjørte WRC på fulltid.
Norsk Lovtidend
Norsk Lovtidend er inndelt i to avdelinger. Avdeling I inneholder regelverk som dekker hele landet, mens Avdeling II inneholder regionale og lokale forskrifter.
Sébastien Loeb
2019
Etter 2018-sesongen valgte han å ikke fornye kontrakten sin med PSA-gruppen, moderselskapet til Citroën, og signerte en toårskontrakt med Hyundai. Han delte Hyundais tredjebil med tidligere stallkamerat fra Citroën, Dani Sordo, og han kjørte seks runder i 2019. Han fikk med seg en tredjeplass fra Rally Chile, og hjalp Hyundai til deres første konstruktørtittel i WRC.
2020
2020-sesongen startet med en litt skuffende sjetteplass i Rally Monte-Carlo, et rally han har vunnet syv ganger. Det var igjen planlagt at han skulle dele Hyundais tredjebil med Sordo, og kjøre seks løp. Han skulle egentlig kjøre i Rally Sverige, men han valgte i samsvar med Hyundais lagsjef, Andrea Adamo, å droppe Sverige. Plassen gikk heller til irske Craig Breen. Etter Rally Mexico, som ble kjørt under tvil, intraff COVID-19-pandemien også i Rally-VM. Sesongen måtte stokkes om, og det ble til slutt kjørt syv løp, der Loeb kjørte to; tidligere nevnte Monte-Carlo og Rally Tyrkia, hvor han kom på 3. plass. Dette skulle vise seg å være Loebs siste WRC-opptreden, i hvert fall i denne omgang. Hyundai og Loeb annonserte i starten av oktober at de ikke skulle signere ny kontrakt, og Loebs periode i Hyundai var med det over, selv om ingen av partene lukket døren helt.
Venstreradikalisme
Venstreradikalisme er et begrep som brukes på de bevegelsene på venstresiden som ønsker å oppnå en overgang fra kapitalismen til et sosialistisk samfunn gjennom grunnleggende og som regel raske endringer i samfunnsstrukturen. Venstreradikale står i opposisjon til det reformistiske venstre (deriblant sosialdemokrater, som ønsker å forandre det kapitalistiske systemet over tid uten å avskaffe kapitalismen direkte. Begrepet brukes om kommunisme, anarkisme og flere former for venstresosialisme og demokratisk sosialisme. Venstreradikale ønsker ofte en overgang til et klasseløst samfunn.
Venstreradikalisme blir av og til brukt synonymt med venstreekstremisme, men begrepet er ikke synonymt. Venstreekstremisme refererer primært til voldelige bevegelser på venstresiden, mens venstreradikale brukes om de som ønsker en radikal forandring av samfunnet i sosialistisk retning. Venstreradikalismen er dermed revolusjonær, men revolusjon trenger ikke å defineres som et voldelig opprør, slik begrepet ofte blir, men som en grunnleggende, rask samfunnsendring.
Richard Hammond
Richard Mark Hammond (født 19. desember 1969) er en engelsk programleder, journalist og forfatter, mest kjent fra TV-programmene Top Gear (2002–2015), The Grand Tour og Brainiac. Han blir ofte kalt «Hamster» av sine medprogramledere i Top Gear, Jeremy Clarkson og James May. Hammond var også programleder av gameshowet Total Wipeout sammen med Amanda Byram på BBC 1 fra 2009 og fram til det sluttet i 2012. Han presenterte naturprogrammet Planet Earth Live sammen med Julia Bradbury. Han har også presentert 4. sesonger av Brainiac: Science Abuse på kanalen Sky 1.
I 2006 ble Hammond alvorlig skadet i en ulykke under innspillingen av Top Gear. Ulykken skjedde da han kjørte en jet-drevet bil i omtrent 450 kilometer i timen på en nedlagt flystripe i Elvington i England. Legene fortalte dagen etterpå at han hadde pådratt seg en betydelig midlertidig hjerneskade, men at han trolig ville bli godt restituert. 28. januar 2007 var Hammond igjen tilbake på TV-skjermen, frisk nok til å fortsette som programleder i Top Gear. I mars 2017 var han involvert på nytt i en trafikkulykke da han falt av en motorsykkel under innspillingen av TV-serien The Grand Tour i Mosambik. Tre måneder senere, den 10. juni 2017, krasjet han en Rimac Concept One mens han filmet for The Grand Tour i Hemberg, Sveits. Han fikk skader på et kne, men var «bevisst og kunne snakke» etter ulykken, i henhold til Amazon Prime.
Bibliografi
Han har også skrevet selvbiografier:
Bøker for barn:
Resveratrol
Resveratrol (C14H12O3) er et naturlig forekommende stoff. Det blir laget i planter for bekjempelse av infeksjoner, skader, stress samt UV-stråling.
Resveratrol eksisterer i druevin, andre vintyper, i røtter, frø samt stengel. I drueskinn finnes den høyeste konsentrasjonen.
Migrene
Migrene er en nevrologisk kronisk anfallssykdom med ensidig, pulserende hodepine som varer i cirka 4–72 timer (hos barn 2–72 timer) ubehandlet. Lidelsen klassifiseres, i henhold til Headache Classification Committee of the International Headache Societys internasjonale standard ICHD-3, i gruppen av primære hodepiner. I virkelighet er migrene en kompleks invalidiserende nevrologisk lidelse, der hodepine bare utgjør ett av mange symptomer.
Uttrykket migrene kommer via fr. migraine og er avledet fra de to gr. ordene hemi (halv) og kranion (skalle) i betydningen hemikrani, som betyr ensidig hodesmerte. Migrene er imidlertid ikke alltid ensidig, selv om det er mest vanlig.
Det finnes kun to hovedformer av migrene. Alle andre former er undertyper av disse, med ett unntak – kronisk migrene, som er en paraplydiagnose som dekker begge formene, samt kronisk tensjonshodepine og medikamentoverforbrukshodepine. De to formene av migrene er som følger:
Migrene debuterer vanligvis i ungdomsalderen og lidelsen er mest vanlig blant kvinner, men lidelsen lar seg ikke dokumentere gjennom medisinske tester. Diagnosen må derfor stilles med bakgrunn i symptomer og erfaring.. Sykdommen kan endre karakter under graviditet og overgangsalderen, men ofte reduseres plagene med med økende alder og forsvinner kanskje helt. I senere år er det også oppdaget at migrene kan ha sammenheng med irritabel tarm (IBS).
Betydning
Migrene er en relativt vanlig primær hodelidelse med moderate til kraftige hodepineanfall, som ofte ledsages av lysskyhet, kvalme og oppkast. Sykdommen rammer begge kjønn og kan være totalt invalidiserende. Også barn kan få migrene, men symptomene er nødvendigvis ikke like de voksnes. En rekke epidemiologiske studier har dokumentert den høye prevalensen og den sosio-økonomiske og personlige betydningen denne lidelsen har. Migrene ble av Global Burden of Disease i 2010 (GBD2010) rangert som den tredje største lidelsen i verden, og i 2015 ble lidelsen rangert som den tredje største lidelsen i verden for både kvinner og menn i aldersgruppen under 50 år. På sitt verste kan sykdommen være totalt invalidiserende, selv om det er mer vanlig at den er invalidiserende i perioder.
Migrene debuterer typisk i puberteten og fram mot 40-årsalderen. Ifølge Linde, Stovner, Zwart & Hagen (2011) så har migrene i Norge en prevalens på 15 % blant kvinner og 7 % blant menn. Det betyr, at flere enn 500 000 nordmenn (eller cirka 10 % av befolkningen) lider av migrene. Noen mener også at antallet er høyere. Nesten 20 % opplever imidlertid ett eller flere migreneanfall i løpet av livet. Kronisk migrene har en prevalens på cirka 0,5–1,0 % i befolkningen.
Migrene er hodepine med kraftige og bankende smerter, som typisk er begrenset til den ene delen av hodet. Lidelsen er en forbigående ubalanse i nervesystemet, som blant annet gir dunkende smerter (som varierer fra anfall til anfall), nedsatt evne til effektiv tenkning, kvalme, lys-, lyd- og luktømfintlighet og talevansker. Migrene forverres av fysisk aktivitet.
Årsaker
Hypothalamus, som fungerer som en slags regulator for all hormonell aktivitet i kroppen, er trolig mye mer sentral for migrene enn tidligere antatt. Man kan faktisk se at hypothalamus «lyser opp», flere timer før et nytt anfall, hevder professor i nevrologi ved David Geffen School of Medicine ved UCLA, Andrew C. Charles, MD.
Årsaken er ikke fullstendig klarlagt, men man regner med at sphenopalatinum ganglion (SPG) er en sentral i forhold til smerten. Tidligere trodde man at migrene skyldtes sammentrekninger og utvidelser av pulsårer i og rundt hjernen, men i dag er man mer tvilende til om dette er korrekt. Nå tyder det på at migrene er en sykdom i selve hjernen. Migrene kan derfor skyldes en kombinasjon av disse to faktorene. Smertene kommer i den fasen der blodårene utvider seg (vasodilatasjon). Man vet at en bølge (kortikal spredende depresjon (CSD)) av nedsatt elektrisk aktivitet, som starter bakerst i hjernen og brer seg fremover hjernebarken og gir nedsatt sirkulasjon i hjernen, som senere leder til overdreven sirkulasjon, kan være årsaken til hodepinen.
Migrene er trolig arvelig, men det finnes flere faktorer som kan utløse sykdommen. Man vet for eksempel at barn som utvikler lidelsen sykliske brekninger ofte også utvikler migrene som voksne. Hos kvinner er trolig også hormonelle faktorer en del av årsaksforholdet. Når man først har migrene kan andre migreneutløsere (gjerne kalt triggere) være histaminer, som finnes i en rekke matvarer. I så måte kan ost, appelsiner, sjokolade, skalldyr, tomater, rødvin og øl med mer være utløsende for et anfall, og likeledes alkohol, søvnmangel, stress, hvile etter stress, sult, sterke sanseinntrykk og menstruasjonssyklusen.